b'\n_START_ARTICLE_\nEnergir\xc3\xa5d Innlandet\n_START_PARAGRAPH_\nEnergir\xc3\xa5d Innlandet jobber med energieffektivisering og omlegging til fornybar energi i Hedmark og Oppland, og er Norges f\xc3\xb8rste og eneste regionale energikontor opprettet med st\xc3\xb8tte fra EU. Kontoret hadde offisiell oppstart 1. september 2009, og er lokalisert i Energihuset p\xc3\xa5 Gj\xc3\xb8vik._NEWLINE_Opprettelsen av Energir\xc3\xa5d Innlandet var et samarbeid mellom Hedmark og Oppland fylkeskommuner og Eidsiva Energi. Disse tre organisasjonene er ogs\xc3\xa5 likestilte eiere av virksomheten. Hensikten med satsingen er \xc3\xa5 bidra til reduserte klimagassutslipp i Innlandet gjennom \xc3\xa5 \xc3\xb8ke kunnskapen og bevisstheten om effektiv energibruk og fornybar energi og bidra til spredning av ny teknologi p\xc3\xa5 omr\xc3\xa5det. Selskapet skal jobbe med informasjon om energieffektivisering og omlegging til fornybar energi mot b\xc3\xa5de offentlige og private virksomheter og husholdninger. Virksomheten er frittst\xc3\xa5ende, uavhengig og ikke-kommersiell._NEWLINE_Virksomheten er ogs\xc3\xa5 aktiv prosjektdeltaker i en rekke Interreg-prosjekter og E\xc3\x98S-prosjekter._NEWLINE_Selskapets visjon er \xc2\xabInnlandet karbonn\xc3\xb8ytralt innen 2030\xc2\xbb, i tr\xc3\xa5d med nasjonale og regionale klimam\xc3\xa5l.'